
Parlamentul României

Camera Deputaţilor

	
	
	


    Comisia juridică,                  Comisia pentru buget,     Comisia pentru transporturi                                    

de disciplină şi imunităţi               finanţe şi bănci                  şi infrastructură                                                             

   Nr.4c-11/889/2016                     Nr.4c-2/513/2016               Nr.4c-26/123/2016
                                                                                                   Bucureşti, 20.10.2016
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, Raportul comun asupra proiectului de Lege pentru modificarea alin.(1) al art.3 din Ordonanţa de urgenţă a Guvernului nr.9/2013 privind timbrul de mediu pentru autovehicule, cu care Comisia juridică, de disciplină şi imunităţi, Comisia pentru buget, finanţe şi bănci şi Comisia pentru transporturi şi infrastructură au fost sesizate în fond, transmis cu adresa PLx.313/2016.
În raport de obiectul şi conţinutul său, proiectul de lege face parte din categoria legilor ordinare.

               PREŞEDINTE,                PREŞEDINTE,                 PREŞEDINTE,                                          
          Bogdan Liviu Ciucă               Viorel Ştefan                       Mihai Lupu

Parlamentul României

Camera Deputaţilor
    Comisia juridică,                Comisia pentru buget,       Comisia pentru transporturi                                    

de disciplină şi imunităţi              finanţe şi bănci                     şi infrastructură                                                             

   Nr.4c-11/889/2016                     Nr.4c-2/513/2016               Nr.4c-26/123/2016
                                                                                                   Bucureşti, 20.10.2016
      PLx.313/2016                                                                                                               
R  A  P  O  R  T     C  O  M  U  N
asupra proiectului de Lege pentru modificarea alin.(1) al art.3 din Ordonanţa de urgenţă a Guvernului nr.9/2013 privind timbrul de mediu pentru autovehicule
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia juridică, de disciplină şi imunităţi, Comisia pentru buget, finanţe şi bănci şi Comisia pentru transporturi şi infrastructură au fost sesizate, pentru dezbaterea pe fond, cu  proiectul de Lege pentru modificarea alin.(1) al art.3 din Ordonanţa de urgenţă a Guvernului nr.9/2013 privind timbrul de mediu pentru autovehicule, transmis cu adresa nr. PL.x 313 din 1 septembrie 2016.

Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera decizională este Camera Deputaţilor.
Senatul, în calitate de primă cameră sesizată, a adoptat proiectul de lege în şedinţa din 27 iunie 2016.

Proiectul de lege a fost avizat favorabil de Consiliul Legislativ. Comisia pentru muncă şi protecţie socială, precum şi Comisia pentru egalitatea de şanse pentru femei şi bărbaţi au avizat negativ proiectul de lege. Guvernul nu susţine adoptarea acestei iniţiative legislative.
Proiectul de lege supus dezbaterii are ca obiect de reglementare modificarea art.3 alin.(1) lit.b) din Ordonanţa de urgenţă a Guvernului nr.9/2013, în sensul exceptării de la plata timbrului de mediu şi a autovehiculelor aflate în proprietatea sau coproprietatea persoanelor cu handicap grav sau accentuat, precum şi a celor pentru transportul persoanelor cu handicap sau invaliditate, aflate în proprietatea sau coproprietatea reprezentanţilor legali ai minorilor cu handicap grav sau accentuat şi ai minorilor încadraţi în gradul I de invaliditate, exceptare aplicabilă pentru un singur autovehicul, la alegerea beneficiarului.
În conformitate cu prevederile art.61 şi 63 din Regulamentul Camerei Deputaţilor, republicat, Comisia juridică, de disciplină şi imunităţi şi Comisia pentru buget, finanţe şi bănci au dezbătut propunerea legislativă şi documentele conexe în şedinţă comună, în data de 10 octombrie 2016, iar Comisia pentru transporturi şi infrastructură în şedinţă separată, în data de 18 octombrie 2016.
La lucrările celor trei comisii au participat, în calitate de invitaţi, reprezentanţi ai Ministerului Mediului.

La Comisia juridică, de disciplină şi imunităţi membrii comisiei au fost prezenţi conform listelor de prezenţă, la lucrările Comisiei pentru buget finanţe şi bănci au fost prezenţi 29 deputaţi din totalul de 29 membri ai comisiei, iar la lucrările Comisiei pentru transporturi şi infrastructură au fost prezenţi 20 deputaţi, din totalul de 21 membri ai comisiei.
În urma examinării proiectului de Lege şi a opiniilor exprimate, deputaţii celor trei Comisii prezenţi la lucrări au hotărât, cu majoritate de voturi, să supună spre dezbatere şi adoptare plenului Camerei Deputaţilor proiectul de Lege pentru modificarea alin.(1) al art. 3 din Ordonanţa de urgenţă a Guvernului nr.9/2013 privind timbrul de mediu pentru autovehicule, în forma adoptată de Senat.
În raport de obiectul şi conţinutul său, proiectul de lege face parte din categoria legilor ordinare.

             PREŞEDINTE,                PREŞEDINTE,                 PREŞEDINTE,                                          

        Bogdan Liviu Ciucă                Viorel Ştefan                       Mihai Lupu
                                        
              SECRETAR,                    SECRETAR,                      SECRETAR,

              Vasile Varga              Maria-Andreea Paul          Constantin Galan
Consilier parlamentar, Silvia Olaru                            Şef serviciu, Giorgiana Ene                      Consilier parlamentar, Monica Tudor
                                                                          Consilier parlamentar, Florentina Rădoi

